A studiat muzicologia și a luat lecții private de actorie. În 1999 a jucat în filmul austriac regizat de Barbara Albert, "Nordrand", care a primit numeroase premii. Subiectul filmului a fost Războiul din Bosnia. După primul ei succes, a apărut în numeroase filme, precum "Berlin Is In Germany" (2001), "Kaltfront" (2003), "Želary" (2003) și "Vier Minuten" (2006). A apărut și în seriale de televiziune, ca de exemplu "SOKO Kitzbühel", "Comisarul Rex" și "Medicopter 117".